Per tal de poder garantir el millor funcionament del programa com també una atenció personalitzada, cada oficina de farmàcia podrà establir un horari d'atenció per als pacients drogodependents en tractament amb agonistes opiacis.
En cas de tancament de la farmàcia per vacances, el farmacèutic ho haurà de notificar al metge prescriptor almenys 30 dies abans, per tal de facilitar la derivació dels pacients durant aquest interval, al seu centre de procedència o bé, a una altra oficina de farmàcia autoritzada per tal de rebre el tractament.
No se subministrarà dosi d'agonistes opiacis, ni amb caràcter excepcional, a persones del programa que no tinguin la condició de persones autoritzades pel metge responsable (comprovar DNI).
Es lliurarà a la policia la dosi diària del detingut en un envàs degudament identificat (etiqueta).
En cas de detenció en cap de setmana:
En cas que el pacient no acudeixi a l'oficina de farmàcia quan li correspongui, el farmacèutic contactarà amb el propi pacient i/o amb el CAS de procedència.
No suposaria la finalització del seguiment a la farmàcia, si presenten:
Suposaria la finalització del seguiment a la farmàcia:
Aquesta finalització es produirà mitjançant la remissió del pacient al seu centre de procedència, el seu trasllat a una altra oficina de farmàcia o bé amb la seva desintoxicació de metadona.
En cas d'hospitalització, ingrés a un centre penitenciari o altres causes que motivin que el pacient hagi d'interrompre el tractament amb Metadona a les oficines de farmàcia, el professional sanitari del CAS o de l'oficina de farmàcia que tingui coneixement d'aquesta situació, informarà a la resta de professionals sanitaris implicats del cessament temporal de la inclusió del pacient en el programa.
El farmacèutic el donarà de baixa en el full mensual de control de tractament amb agonistes opiacis del mes en què es produeix aquesta interrupció.
Un cop finalitzi aquest cessament temporal i el pacient estigui estabilitzat per continuar amb el tractament amb Metadona a les oficines de farmàcia, el metge del CAS es posarà en contacte amb el farmacèutic per acordar la reincorporació del pacient en el programa i estendrà un document de readmissió ( annex II ) que portarà el pacient a l'oficina de farmàcia el primer dia en què es reiniciï el tractament.
El take home consisteix en la possibilitat de dispensar dosis de metadona per endur-se a casa.
Aquesta situació es valora de manera molt positiva pels pacients.
És un element que pot fer decidir un pacient a iniciar el tractament i, sembla que durant els primers mesos juga un paper molt important en la retenció dins el programa.
Així mateix, s'ha demostrat que els manteniments amb metadona que no permeten la dispensació de dosis per endur-se retenen menys els pacients.
El take home forma part de les condicions d'un contracte de contingència que es pacta en iniciar el TMM.
En tots els casos, serà el seu metge o CAS qui decideixi si el pacient està preparat o compleix els criteris per endur-se la medicació i ho comunicarà al farmacèutic encarregat de la dispensació de la seva medicació.
Així mateix, el farmacèutic contactarà amb el CAS de procedència quan consideri que existeixin motius per retirar el take home d'un pacient.
Els motius que pot detectar el farmacèutic a l'oficina de farmàcia són els següents: